b'\n_START_ARTICLE_\nBabica vas pozdravlja in se opravi\xc4\x8duje\n_START_SECTION_\nZgodba\n_START_PARAGRAPH_\nZgodba govori o sedemletni Elsi, ki ni obi\xc4\x8dajen sedemletni otrok. Je vedo\xc5\xbeeljna, rada brska po internetu, novih besed se u\xc4\x8di na Wikipediji, obo\xc5\xbeuje Harryja Potterja, Mo\xc5\xbee X in superjunake nasploh. Elsa ima sedeminsedemdesetletno babico, ki je njena edina in najbolj\xc5\xa1a prijateljica in za katero pravijo, da je nora. Rada jezi sosede in z balkona s paintball pu\xc5\xa1ko strelja na mo\xc5\xa1ke, ki bi se radi pogovarjali o Jezusu. Pono\xc4\x8di se Elsa in babica skupaj zatekata v nami\xc5\xa1ljeno kraljestvo. Po babi\xc4\x8dini smrti se za Elso za\xc4\x8dne zadnja pustolov\xc5\xa1\xc4\x8dina, ki jo je pripravila babica. Elsa mora to\xc4\x8dno dolo\xc4\x8denim osebam odnesti babi\xc4\x8dino pismo. Pisma mora sproti odkrivati, poleg tega pa se za\xc4\x8dne razpletati prepletena zgodba stanovalcev hi\xc5\xa1e, v kateri \xc5\xbeivi Elsa s svojo dru\xc5\xbeino. Na trenutke se knjiga bere kot triler, v sebi pa nosi mo\xc4\x8dno sporo\xc4\x8dilo o medsebojnih odnosih in soodvisnosti.'